Ons hoop die minister, die departement en die regering van Gauteng sal die daad herken vir wat dit is: ŉ poging om polarisering oor taal en onderwys te verdiep. Dit verteenwoordig ŉ klassieke taktiek wat wêreldwyd deur radikale of manipulatiewe elemente gebruik word om politieke en maatskaplike kwessies te probeer beïnvloed.
Wie word deur ŉ daad soos hierdie bevoordeel? Beslis nie Afrikaanssprekendes nie. Dit ondermyn ook gesprekke oor moedertaalonderwys in die breë en inklusiewe sin van die woord, iets wat die ATR en vennote met woord en daad bevorder.